**TALE TIL AFSLUTNINGTURNERING:**

Det er nu to år siden vi sidst har haft en afslutningsturnering, så jeg tror at vi alle har glædet os til i dag og her til fællesmiddagen. Det er dejligt at der er så mange der deltager. Vejret i dag var ikke specielt godt men måske heller ikke specielt dårligt, der er flere der husker vore Veninde-Dag for nyligt, der kan man vist for alvor snakke om dårligt vejr?

Nå, men vores opstart på sæsonen 2021 bød igen på Corona udfordringer. Heldigvis, hvis man kan sige noget sådant om Corona, havde vi erfaringer fra 2020, så vi fik skudt sæsonen i gang nogenlunde smertefrit.

Året har vist at vi er blevet superdygtige til at bruge elektroniske scorekort og det har hjulpet os der indtaster scores, rigtigt meget. Tusind tak for det. På trods af flere nyhedsbreve, har der dog løbende været usikkerhed om man nu har kunne deltage i turneringen, hvis man ikke have tilmeldt sig i golfbox. Nu er det jo slut for i år, men for god ordens skyld kan jeg endnu engang sige ”Man har kunne deltage uden tilmelding i golfbox”, men intet varer som bekendt evigt…..…

Fra sæson 2022 kan man KUN deltage i turneringerne i Dameklubben hvis man har tilmeldt sig i Golfbox og man skal indtaste sine scores elektronisk fuldstændigt ligesom vi gør i månedsturneringer etc.. Dette gør vi fordi det er en kæmpe lettelse i vores arbejde, men mest fordi at efter det nye handicapsystem er trådt i kraft kan det være svært grænsende til umuligt selv at udregne ens nye handicap. Der er en del Dameklubspillere, selvom man ikke rigtigt kan se det her i aften, som onsdag formiddag skal ud at spille en ny turnering i en anden Klub i Klubben, og derfor har de spillere brug for at kende gældende og måske nye handicap. Alle SKAL dog fortsat aflevere papirscorekort som i dag af hensyn til markør-kontrol. Vi sidder jo ikke her oppe i klubben hele dagen og taster og kan derfor ikke låse de elektroniske scorekort efterhånden som vi alle kommer ind fra vores runder. Vi regner med og håber på fortsat opbakning til dette og hvis der er nogen som har udfordringer med elektroniske scorekort, så tag fat i en af os fra bestyrelsen, så vil vi naturligvis hjælpe.

Når vi lægger vores 2022 turneringsprogram ud til næste år, vil der efter manges ønske være mulighed for at tilmelde sig alle turneringerne med det samme, ikke fordi man skal men kun som et ekstra tilbud.

Vi har i år forsøgt at gøre vores 9 hullers turnering mere spændende ved at den har fulgt samme turneringsprogram som vores 18 hullers turneringen. Jeg ved at de som har spillet 9 -hullers turneringen, har været glade for dette tiltag. Vi må dog bare konstatere at deltagelsen i 9 hullers turneringen ikke har været så stor som forventet og den ekstra ½ times bloktid vi har haft de sidste 2 år ikke har været brugt så meget. Dette kommer vi sammen med bestyrelsen fra klubben til at kigge på og det er endnu usikkert om vi får frataget den ekstra tid til næste år, men mere ved jeg ikke på nuværende tidspunkt.

Vi har i samme moment overvejet at flytte en ½ time af vores eftermiddagsbloktid til om formiddagen, så vi får 2½ time formiddag og 1½ time om eftermiddagen. Vi kan se at der er generelt mere pres på vores formiddags bloktider, men også dette vender vi tilbage med efter møde med Bestyrelsen i klubben.

Jeg kan bare igen komme med en opfordring til at alle som udgangspunkt booker tid indenfor vores bloktider da både vi og klubben fører statistik med vores forbrug af denne. Det er klart at kan vi ikke udfylde de 4 timer vi er tildelt, vil dette ”privilegium” givetvis gradvist blive reduceret.

I vores 2x2 timers bloktid er der mulighed for at 128 spillere kan komme ud spille såfremt vi går ud i firbolde. Vi har i denne sæson maksimalt været 102 spillere ude, men gennemsnittet liggere nærmere de 70 så vi har masser af plads i vores bloktider og det er klubben absolut opmærksom på, så lad os tænke mere på dette i næste sæson.

I sidste Nyhedsbrev skrev vi ud om at Anders, vores chef greenkeeper var vred over at der især om tirsdagen, onsdagen og torsdagen ikke bliver rettet nedslagsmærker op og ikke bliver revet ordentligt i bunkerne. Det kan- og skal vi simpelthen gøre bedre.

Som jeg tidligere har meldt ud i Nyhedsbrev har Bettina Hage Federspiel valgt at træde ud af bestyrelsen og det samme har Soile Friis. Det er vi selvfølgeligt kede af, men forstår godt hvis man har andre ting der fylder mere, så som privatliv eller arbejde.

Vi har så været så heldige at Pernille Juul gerne har ville træde ind i bestyrelsen og det er vi glade for. Jeg vil ikke lægge skjul på at vi har været rundt og spørge flere andre dameklubmedlemmer om de kunne have lyst til at træde ind i bestyrelsen. Flere giver udtryk for at det ville de egentlig gerne, men tiden er ikke lige gunstig pr. i forhold til privatlivet eller arbejdslivet.

Men uanset hvad venner, så skal vi skal altså sikre fødekæden for at Dameklubben i Kokkedal Golfklub skal bestå.

Jeg selv har nu været med i bestyrelsen i 5 år og har været rigtig glad for dette. Jeg er fortsat på arbejdsmarked og kunne godt tænke mig at koncentrere mig om nogle andre ting og har meldt ud at jeg stopper i bestyrelsen efter sæson 2022.

Vi har brug for at 1-2 personer mere træder ind i bestyrelsen i 2022 og sikkert 1-2 mere i 2023, da vi jo også skal tænke på at det er godt for dynamikken at der løbende er lidt udskiftning og friske kræfter. Så hvis der er nogen som har lyst til at være med i bestyrelsen, så lad os gerne høre fra jer. Hvis du ikke syntes at du har overskud til at være med i bestyrelsesarbejdet, men godt kunne tænke dig at stå for et enkelt arrangement, som feks skovturen eller noget andet praktisk, så vil vi også gerne høre fra dig/jer.

Lige et eksempel på dette er at Katrine Maltesen hvert år ordner vores Eclectic regnskab, hvilket vi er dybt taknemmelige for. Derfor Katrine vil du ikke lige komme herop til mig ….Tusind tak for din indsats for Dameklubben i 2021

Bestyrelsens mål og ønsker for næste år er at vi :

1. Arbejder videre med elektronisk scorekort.
2. At vi får lavet et nyt og mere spændende turneringsprogram
3. At vi fortsætter med at lave en super god og overskuelig hjemmeside.
4. At vi fortsat er en hamrende god Dameklub, hvor alle respekterer hinanden og man behandler andre, som man gerne selv vil behandles.
5. At vi alle bliver bedre til ”bare nogle gange” at spille med andre damer i dameklubben som vi endnu ikke kender.
6. At såvel nye spillere som gamle skal føle sig velkommen i dameklubben.

Jeg har lige en par ekstra generelle kommentarer fra bestyrelsen:

* **Bestyrelsen** bestemmer ikke hvordan vejret er – Dette må tages direkte med de højere magter!
* **Bestyrelsen** laver ikke maden i køkkenet – Dette må tages direkte med køkkenet
* **Bestyrelsen** står ikke for Greenkeeper planlægning – Dette må tages direkte med kontoret
* **Bestyrelsen** kan- og vil ikke bestemme hvordan mennesker opfører sig overfor hinanden – Dette må ordnes indbyrdes

Og nu skal vi til at takke.

Jeg vil gerne bede Isa – Bettina og Soile om at komme herop…………………………….

Vi har ikke haft mulighed før nu at takke dig Isa for dit arbejde i bestyrelsen da du jo som bekendt stoppede midt i Corona tiden. Tusind tak for indsatsen gennem flere år.

Samtid vil jeg gerne takke såvel dig Bettina samt dig Soile for jeres indsats i bestyrelsen, det har jeg og resten af bestyrelsen sat stor pris på.

Vi har jo også et regnskab i Dameklubben og det sørger vores kasser Lotte Errebo for, men der skal ifølge reglerne være en til at revidere regnskabet. Det gør Elsebeth for os og jeg vil derfor bede Elsebeth om at komme herop og modtage en buket som tak for dette.

Jeg er megastolt af vores bestyrelse og synes at I / Vi gør et virkelig godt stykke arbejde. Jeg vil derfor bede Mette og Pernille om at komme herop og modtage buket for et fantaktisk arbejde. Bettina N kunne desværre ikke være her i aften pga hun er på ferie.

Vi har også en cafe Backtee ved Johnny og Ulrikke som har været igennem nogle hårde år, især pga corona. Vi fra Dameklubben vil gerne takke jer for jeres vilje til altid at findes løsninger sammen med os og for jeres dejlige middage til os. Vi vil derfor gerne give jer noget chokolade som tak.

Så skal vi have delt præmier ud.

Vi starter med den Gennemgående Eclectic turnering, hvor man ikke behøver at være tilsted for at modtage sin præmie.

A: rækken Kirsten Væver Jokumsen

B: rækken Hanne Kaae Carlsen

C: rækken Alice Stougaard Grønne

9 huller: Pernille Zinita Renge

Den gennemgående 9 huller august/september

Bettina Nygaard

Så skal vi til præmieoverrækkelsen for dagens turnering, som man skal være tilsted for at modtage.